《百字令 冯洁士先生招同崇川，钱五长、谢峨白、许元锡、张孺子、天姥潘冰壶饮寓斋，共用坡仙韵》
清代·石洢

竹篱僧舍，共联翩、江北江南人物。木榻香温红蜡烛、相赏图书物壁。

谢屐登山，江花恨别，一卷如冰雪。文章千古，岂惟当代之杰。

今夜笔阵词芒，从横排荡处，弦无虚发。拍案狂呼，正荧荧、窗外寒星明灭。

百罚深杯，千回巨椀，酒气酣冲发。吾曹豪兴，大都觞咏风月。